Anne L’Huillier

Anne L’Huillier Wahlström (født 1958 i Paris) er en fransk fysiker. Hun er professor i fysikk ved Lunds universitet i Sverige. 

I 2023 ble hun tildelt Nobelprisen i fysikk sammen med Pierre Agostini og Ferenc Krausz.

Hun tok doktorgraden ved Université Pierre-et-Marie-Curie i 1986. I 1987 oppdaget hun hvordan et stort antall overtoner av lys oppstod når hun sendte infrarødt laserlys gjennom edelgass. Hver overtone av lysbølgene hadde et visst antall hele svingninger for hver svigning i laserlyset. Disse oppstod som følge av at laserlyset vekselvirket med atomer i gassen og gir visse elektroner ekstra energi, som siden ble avgitt som lys. Senere har L’Huillier utforsket dette fenomenet videre, noe som har bidratt til flere vitenskapelige gjennombrudd.  

L’Huillier ble innvalgt i Kungliga Vetenskapsakademien i 2004.

Referanser

Eksterne lenker 
 

Nobelprisvinnere (fysikk)
Personer fra Paris